ФК Арсенал Дзяржынск

«Арсенал» — беларускі футбольны клуб з горада Дзяржынск, заснаваны ў 2019 годзе. У цяперашні час выступае ў Вышэйшай лізе чэмпіянату Беларусі.

 Гісторыя 
Аб стварэнні новага клуба пад назвай «Арсенал» стала вядома ў студзені 2019 года. Фундатарамі новага клуба сталі беларускі прадпрымальнік Аляксей Меляшкевіч і шведскі бізнесмен Алекс Русхольм, прэзідэнт шведскага футбольнага клуба «АФК Эскільстуна». Каманда, складзеная ў асноўным з нядаўніх дублёраў клубаў Вышэйшай лігі, а таксама з некалькіх вопытных ветэранаў і мясцовых ігракоў, адразу заявілася ў Другую лігу чэмпіянату Беларусі. Каманда паспяхова прайшла дыстанцыю, выйграла барацьбу з «Ашмянамі-БДУФК» за першы радок і стала чэмпіёнам Другой лігі.

У 2020 годзе каманда працягвала камплектавацца маладымі ігракамі, а таксама некалькімі вопытнымі выканаўцамі. З-за неадпаведнасці стадыёна ў Дзяржынску патрабаванням хатнія матчы «Арсенал» праводзіў на стадыёне РЦАР-БДУ ў Мінску. Каманда добра пачала выступленне ў Першай лізе, доўгі час вёў барацьбу за высокія месцы і магчымы выхад у Вышэйшую лігу, але пазней стаў саступаць канкурэнтам і ў выніку стаў чацвёртым. У верасні пасаду галоўнага трэнера пакінуў Сяргей Ясковіч, замест яго кіраваць камандай стаў абаронца Павел Кірыльчык.

У сезоне 2021 камандай працягваў кіраваць Павел Кірыльчык. Хатнія матчы «Арсенал» стаў праводзіць на стадыёне «Гарадзея». Каманда хутка захапіла лідарства ў табліцы і, нягледзячы на шэраг няўдалых адрэзкаў, захавала першы радок да канца турніру і выйшла ў Вышэйшую лігу.

У сезоне 2022 клуб захаваў асноўных ігракоў. У Вышэйшай лізе клуб стаў адным з аўтсайдараў і доўгі час ішоў у зоне вылету, аднак паспяховы фініш дазволіў скончыць чэмпіянат на 14-м месцы з 16. У стыкавых матчах за месца ў Вышэйшай лізе на наступны сезон «Арсенал» саступіў рагачоўскаму «Макслайну» (3:2, 1:3) і выбыў у Першую лігу.

У пачатку 2023 года новым трэнерам каманды стаў Сяргей Паўлюковіч, якога ў ліпені замяніў Аляксандр Бразевіч. «Арсенал» выдатна пачаў сезон у Першай лізе, здабыўшы перамогі ў першых дзесяці турах, і ў далейшым захаваў першы радок да канца турніру, за тры туры да фінішу забяспечыўшы вяртанне ў Вышэйшую лігу.

 Цяперашні склад 
Станам на верасень 2024 года.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 Трэнерскі штаб 
  Вячаслаў Вашкевіч (нар. 1983) — галоўны трэнер
  Алег Кубараў (нар. 1966) — трэнер
  Алег Трубіла (нар. 1992) — трэнер
  Даніл Драсвяннікаў (нар. 1984) — трэнер па фізпадрыхтоўцы
  Дзмітрый Рашчактаеў (нар. 2000) — трэнер-аналітык
  Ігар Куцепаў (нар. 1965) — трэнер брамнікаў

 Дасягненні 
 Пераможца Першай лігі чэмпіянату Беларусі (2): 2021, 2023
 Пераможца Другой лігі чэмпіянату Беларусі: 2019

 Статыстыка выступленняў 

 Чэмпіянат і Кубак Беларусі 
СезонЛігаГалыАчкіКубакЗаўвагі 2019  Другая (Д3) 1  28  25  1  2  119–14  76  1/16 фіналу  15px Выхад у Першую лігу 2020  Першая (Д2)  4  26  13  7  6  41–28  46  Чвэрцьфінал  2021  Першая (Д2) 1  33  20  8  5  59–22  68  1/8 фіналу  15px Выхад у Вышэйшую лігу 2022  Вышэйшая (Д1)  14  30  5  8  17  18–42  23  1/8 фіналу  Пераходныя матчы   2  1  0  1  4–5   15px Вылет у Першую лігу 2023  Першая (Д2) 1  32  26  3  3  86–30  81  1/8 фіналу  15px Выхад у Вышэйшую лігу2024Вышэйшая (Д1)10301081229–36381/8 фіналу

 Галоўныя трэнеры 
 Сяргей Ясковіч (студзень 2019 — верасень 2020)
 Павел Кірыльчык ( у верасні — снежні 2020; студзень 2021 — снежань 2022)
 Сяргей Паўлюковіч (студзень — ліпень 2023)
 Алег Трубіла ( у ліпені 2023)
 Аляксандр Бразевіч (ліпень 2023 — снежань 2023)
 Вячаслаў Вашкевіч (са студзеня 2024)

 Крыніцы 

 Спасылкі 


Арсенал Дзяржынск